Cuneiform Tablet Prague I 709
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na im-dí-lim en-na-be-lim ù ú-ṣú-ur-ša-a-šur qí-bí-ma um-ma a-mur-IŠTAR-ma 2 me-at 45 {TÚG}ku-ta-nu 2 ANŠE.ḪI.A ṣa-lá-mu ša PUZUR₄-a-šur na-áš-a-ku-nu-tí 30 ma-na AN.NA-ak qá-tim i-dí-nam um-ma šu-ut-ma a-dí ni-kà-sí a-kà-ša-da-kà šu-ma lá ak-ta-áš-da-kà a-na ša ki-ma i-a-tí šu-pu-ur-ma 1 ma-na KÙ.BABBAR lu-šé-bi₄-lu-ni-ku-um AN.NA-ak qá-tim ba-at-qám i-dí-nam 1 ma-na KÙ.BABBAR a-na pá-ni-a šé-bi₄-lá-nim i-na li-bi₄-i TÚG.ḪI.A ša lá-áp-tù-ni-ku-nu-tí-ni 2 ku-sí-ta-an ú 1 {TÚG}bu-ra-ú-um ša a-ki-dí-i-e mì-il₅-kà-šu-nu-ma šu-ma ša e-za-bi₄-im šu-up-ra-nim-ma i ḫa-ḫi-im le-zi-ib-šu-nu a-na a-wa-at ṭup-pì-im i-ḫi-da-ma té-er-ta-ku-nu li-li-kam